

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 13/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:229/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΩΑΔΩΨΑ-ΛΛΗ** | «Υποβολή Πρότασης «Ανάπτυξη Πολιτιστικής Διαδρομής στην πόλη της Άρτας με βελτίωση της λειτουργικότητας του αστικού χώρου» στα πλαίσια της πρόκλησης α/α ΟΠΣ:2421/21-12-2017 του Επιχειρησιακού Προγράμματος ‘ΉΠΕΙΡΟΣ 2014-2020’ και έγκριση των οριστικών μελετών» |

Στην Άρτα σήμερα την δεκάτη ενάτη (19η) του μηνός Απριλίου του έτους 2018 ημέρα Πέμπτη και ώρα 15.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8969/19-4-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Καραγεώργος Γεώργιος 9. Χαρακλιάς Κωνσταντίνος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Λιλής Γεώργιος 14. Λιόντος Νικόλαος 15. Σφήκας Δημήτριος 16. Γραμματικού-Παπατσίμπα Θεανώ 17. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης 9. Βασιλάκη-Μητρογιώργου Βικτωρία 10. Κατσαντούλα Αναστασία 11. Βλάρας Γρηγόριος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Κιτσαντά Ευαγγελίτσα, Παπακίτσος Στέφανος και Ξυλογιάννης Άγγελος .

Στη συνεδρίαση δεν παραβρέθηκαν Πρόεδροι Συμβουλίων Δημοτικών και Τοπικών Κοινοτήτων αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για το κατεπείγον της συνεδρίασης.

Ο Πρόεδρος κήρυξε την έναρξη της συνεδρίασης και εισηγούμενος το 2ο τακτικό  θέμα της ημερήσιας διάταξης Υποβολή Πρότασης «Ανάπτυξη Πολιτιστικής Διαδρομής στην πόλη της Άρτας με βελτίωση της λειτουργικότητας του αστικού χώρου» έδωσε το λόγο στον κ Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Ο Δήμος Αρταίων συνέταξε την τεχνική μελέτη **«Ανάπτυξη Πολιτιστικής Διαδρομής στην πόλη της Άρτας με βελτίωση της λειτουργικότητας του αστικού χώρου». Η μελέτη αφορά σε** παρεμβάσεις που θα αναβαθμίσουν τμήματα του αστικού χώρου στην πόλη της Άρτας, με πρωταρχικό στόχο την σύνδεση των πολιτιστικών μνημείων που εντοπίζονται εντός αυτού. Διαμορφώνονται οι υποδομές για την πρόσβαση στο δίκτυο των επισκέψιμων αρχαιολογικών χώρων, με τον βέλτιστο συνδυασμό μέσων ήπιας αστικής μετακίνησης με έμφαση στη χρήση ποδηλάτων και με ομοιόμορφη αισθητικά διαδρομή με στάσεις θέασης, σήμανση και άλλων στοιχείων αισθητικής ανάδειξης του χώρου.

Η μελέτη αφορά στον καθορισμό των απαιτούμενων τεχνικών εργασιών και δράσεων, για την δημιουργία ενός ενιαίου δικτύου επισκέψιμων αρχαιολογικών χώρων καθώς και του αρχαιολογικού μουσείου της Άρτας και σημειακών αισθητικών παρεμβάσεων στο μήκος αυτής.

Ειδικότερα, το ενιαίο δίκτυο επισκέψιμων αρχαιολογικών χώρων θα περιλαμβάνει, εκτός από το μουσείο, την οχύρωση της Αμβρακίας, τους ναούς Αγ. Βασιλείου και Αγ. Θεοδώρας, το μικρό θέατρο, τον Ναό του Απόλλωνα, τον ναό της Παναγιάς Παρηγορήτισσας, το Πολυάνδριο , την Δυτική Νεκρόπολη της Αμβρακίας και το γεφύρι της Άρτας.

Καθορίζονται οι απαιτούμενες υποδομές για την πρόσβαση στο δίκτυο των επισκέψιμων αρχαιολογικών χώρων, με τον βέλτιστο συνδυασμό μέσων ήπιας αστικής μετακίνησης, με έμφαση στην πεζοπορία, το ποδήλατο και τα μέσα μαζικής μεταφοράς.

Η διαδρομή αφορά τους αρχαιολογικούς χώρους της αρχαίας Αμβρακίας αλλά και στους υπόλοιπους αρχαιολογικούς χώρους της πόλης της Άρτας (Μικρό Θέατρο, Κάστρο και οχύρωση Άρτας, Βυζαντινές εκκλησίες, Γεφύρι Άρτας, κλπ.).

Εισηγούμαστε:

α) την υποβολή πρότασης με τίτλο «**Ανάπτυξη Πολιτιστικής Διαδρομής στην πόλη της Άρτας με βελτίωση της λειτουργικότητας του αστικού χώρου»** στην πρόσκληση με κωδ. 47/2017 και α/α ΟΠΣ:2421 με τίτλο «Επενδύσεις σε έργα αστικής αναζωογόνησης – 2η προκήρυξη» του ΕΠ «ΉΠΕΙΡΟΣ 2014-2020»

β) την έγκριση του Φακέλου Έργου, ο οποίος περιλαμβάνει τις οριστικές μελέτες του έργου.

γ)την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 την απόφαση και γενομένης ψηφοφορίας κατά την οποία οι Στασινός Παύλος, Παπαμιχαήλ Κων/νος, Ζυγουβέλης Παναγιώτης,

Ντέμσια Αικατερίνη και Κοσμάς Ηλίας ψήφισαν κατά

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α) την υποβολή πρότασης με τίτλο «**Ανάπτυξη Πολιτιστικής Διαδρομής στην πόλη της Άρτας με βελτίωση της λειτουργικότητας του αστικού χώρου»** στην πρόσκληση με κωδ. 47/2017 και α/α ΟΠΣ:2421 με τίτλο «Επενδύσεις σε έργα αστικής αναζωογόνησης – 2η προκήρυξη» του ΕΠ «ΉΠΕΙΡΟΣ 2014-2020»

Β) την έγκριση του Φακέλου Έργου, ο οποίος περιλαμβάνει τις οριστικές μελέτες του έργου.

Γ) Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 229/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*