

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 13/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:230/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΞΗΜΩΨΑ-Μ3Ρ** | «**Έγκριση μελέτης «Προμήθεια φωτιστικών Led αστικού φωτισμού (ΦΑΣΗ 2)**» |

Στην Άρτα σήμερα την δεκάτη ενάτη (19η) του μηνός Απριλίου του έτους 2018 ημέρα Πέμπτη και ώρα 15.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 8969/19-4-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Καραγεώργος Γεώργιος 9. Χαρακλιάς Κωνσταντίνος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Λιλής Γεώργιος 14. Λιόντος Νικόλαος 15. Σφήκας Δημήτριος 16. Γραμματικού-Παπατσίμπα Θεανώ 17. Μιλτιάδους Γεώργιος | 1. Κουτρούμπα Άννα-Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης 9. Βασιλάκη-Μητρογιώργου Βικτωρία 10. Κατσαντούλα Αναστασία 11. Βλάρας Γρηγόριος 12. Παπαιωάννου Κωνσταντίνος 13. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Κιτσαντά Ευαγγελίτσα, Παπακίτσος Στέφανος και Ξυλογιάννης Άγγελος .

Στη συνεδρίαση δεν παραβρέθηκαν Πρόεδροι Συμβουλίων Δημοτικών και Τοπικών Κοινοτήτων αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για το κατεπείγον της συνεδρίασης.

Ο Πρόεδρος κήρυξε την έναρξη της συνεδρίασης και εισηγούμενος το 3ο τακτικό  θέμα της ημερήσιας διάταξης «Έγκριση μελέτης «Προμήθεια φωτιστικών Led αστικού φωτισμού (ΦΑΣΗ 2)» έδωσε το λόγο στον κ Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Ο Δήμος Αρταίων συνέταξε την τεχνική μελέτη «Προμήθεια φωτιστικών led αστικού φωτισμού (ΦΑΣΗ 2)». Η μελέτη αφορά στην προμήθεια φωτιστικών με τεχνολογία led για την αντικατάσταση παλαιότερων φωτιστικών σε διάφορες οδούς της πόλης της Άρτας με σκοπό την εξοικονόμηση ενέργειας αλλά και την αισθητική αναβάθμιση των περιοχών αυτών.

Η υλοποίηση τέτοιου είδους παρεμβάσεων συμβάλλει στην εξοικονόμηση ενέργειας και στη μείωση της περιβαλλοντικής επιβάρυνσης και κατ’επέκταση στην ανάπτυξη των πόλεων και την εξυπηρέτηση του δημοσίου και κοινωνικού συμφέροντος.

Η μείωση της καταναλισκόμενης ενέργειας είναι στόχος άμεσης προτεραιότητας προκειμένου για το συμφέρον του Δήμου αλλά και για να συμβαδίσουμε με τις ευρύτερες διεθνείς τάσεις και τις Εθνικές οδηγίες.

Η προμήθεια και εγκατάσταση νέων φωτιστικών LED στο Δήμο μας αποσκοπεί

α)στην άμεση μείωση των εξόδων του Δήμου (εξοικονόμηση ενέργειας, μείωση κόστους συντήρησης κλπ.),

β) στη μείωση του ενεργειακού αποτυπώματος του Δήμου και της αντίστοιχης περιβαλλοντικής επιβάρυνσης, της φωτορύπανσης και της ρύπανσης του περιβάλλοντος λόγω της απόθεσης των κατεστραμμένων συμβατικών λαμπτήρων και

γ) στη βελτίωση των συνθηκών φωτισμού αλλά και της αισθητικής εικόνας του κέντρου της πόλης με συνέπεια την αύξηση του αισθήματος ασφάλειας των κατοίκων και επισκεπτών και την αύξηση της ελκυστικότητας της περιοχής.

Έτσι, με την παρούσα μελέτη προβλέπεται:

1. η προμήθεια 114 ιστών και φωτιστικών σωμάτων led προς αντικατάσταση των υπαρχόντων σε συγκεκριμένες οδούς του κέντρου της πόλης. Αναλυτικά η αντικατάσταση θα γίνει στις οδούς: Γριμπόβου, Παντοκράτορος, Αλεξοπούλου, Κουμουνδούρου, Νόρμαν, Ξενοπούλου, Σταματελοπούλου,Κωλέττη,Κασοπίτρας, Αγ.Βασιλείου, Αγ.Νικολάου, Μανωλάκη, Πριοβόλου, Ψαρρών, Κοσμά Αιτωλού, Καραϊσκάκη, Καραπάνου,Μάτσου και Αγ. Κων/νου. Η παρέμβαση αφορά μόνο την ανωδομή της υπάρχουσας εγκατάστασης, δηλαδή μόνο αντικατάσταση του υφιστάμενου ιστού επί υπάρχουσας βάσης και του φωτιστικού σώματος.
2. Η προμήθεια 147 φωτιστικών led αξονικού φωτισμού προς αντικατάσταση των υπαρχόντων στις οδούς: Φιλελλήνων, Μακρυγιάννη, Β.Κωνσταντίνου, Αμβρακίας, Τζαβέλλα, Β.Πύρρου, Γκοτζούλα, Κ.Παλαμά, Μανέγα, Σπ. Λάμπρου, Αγ. Σοφίας.Η παρέμβαση αφορά μόνο την αντικατάσταση του φωτιστικού χωρίς επέμβαση στην υποδομή για τη σύνδεσή του (συρματόσχοινα, καλώδια κλπ.)

Εισηγούμαστε:

α) την έγκριση της μελέτης «Προμήθεια φωτιστικών led αστικού φωτισμού (ΦΑΣΗ 2)».

β)την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 την απόφαση και γενομένης ψηφοφορίας κατά την οποία οι Στασινός Παύλος, Παπαμιχαήλ Κων/νος, Ζυγουβέλης Παναγιώτης,

Ντέμσια Αικατερίνη και Κοσμάς Ηλίας ψήφισαν κατά

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α. Την έγκριση της μελέτης «Προμήθεια φωτιστικών led αστικού φωτισμού (ΦΑΣΗ 2)

Β. Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 230/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*